joelniklaus/EU_Wikipedias huggingface dataset:
Juho Kautto

Juho Heikki Kautto (s. 23. heinäkuuta 1971 Äänekoski) on suomalainen Vasemmistoliiton kansanedustaja Äänekoskelta. Kautto on ammatiltaan puutarhuri. Hän on työskennellyt myös työehtosihteerinä. Kautto on Vasemmistoliiton eduskuntaryhmän ensimmäinen varapuheenjohtaja ja oli aikaisemmin Vasemmistoliiton ensimmäinen varapuheenjohtaja.

Kautto on suorittanut paperiprosessinhoitajan (1989) ja puutarhurin (2014) ammatilliset tutkinnot. Varusmiespalveluksen Kautto suoritti Pohjan prikaatissa Oulussa vuosina 1989–1990. Varusmieskoulutukseltaan Kautto on lääkintämies.

Kautto on työskennellyt Paperiliiton työehtosihteerinä vuodesta 2004. Ennen Paperiliiton palvelukseen siirtymistä Kautto työskenteli paperiteollisuudessa paperiprosessinhoitajana Äänekosken kartonkitehtaalla vuosina 1992–2004 ja sitä ennen myös Varkaudessa, Uimaharjussa sekä Imatralla. Äänekosken kartonkitehtaalla työskennellessään Kautto toimi myös osaston luottamusmiehen tehtävässä.

Poliittinen ura 
Kautto on ollut vasemmistoliiton ehdokkaana Keski-Suomen vaalipiirissä eduskuntavaaleissa vuosina 2011 ja 2015. Vuoden 2011 eduskuntavaaleissa Kautto sai vasemmistoliiton ehdokaslistalla 2 112 ääntä ja tuli valituksi varakansanedustajaksi, kun Eila Tiainen valittiin Keski-Suomesta vasemmistoliiton kansanedustajaksi. Vuoden 2015 eduskuntavaaleissa Kautto sai 2 368 ääntä, ollen jälleen toinen Eila Tiaisen jälkeen vasemmistoliiton listalla, mutta vasemmistoliitto menetti vaaleissa ainoan kansanedustajan paikkansa Keski-Suomesta. Vuoden 2019 eduskuntavaaleissa Kautto valittiin kansanedustajaksi 3 866 äänellä.

Kesäkuussa 2022 Kautto ilmoitti, ettei aio asettua ehdolle vuoden 2023 eduskuntavaaleissa. Hän perusteli päätöstään muun muassa poliittisen ilmapiirin koventumisella ja näkemyseroilla puolueensa kunnallisjärjestön kanssa.

Vasemmistoliittoon Kautto liittyi vuonna 1999. Hänet on valittu vasemmistoliiton ehdokaslistalta Äänekosken kaupunginvaltuustoon vuoden 2000 kunnallisvaaleissa. Hän erosi kaupunginvaltuuston jäsenyydestä paikkakunnalta muuton vuoksi vuonna 2004 siirryttyään työehtosihteeriksi Paperiliiton palvelukseen Helsinkiin ja muutettuaan Järvenpäähän.

Vasemmistoliiton toiseksi varapuheenjohtajaksi Kautto valittiin vasemmistoliiton kahdeksannessa puoluekokouksessa Oulussa 11.6.2016.

Huhtikuussa 2021 Kautto luopui Äänekosken kaupunginvaltuuston puheenjohtajan tehtävästä. Edeltävällä viikolla hän oli nauttinut alkoholia kaupunginvaltuuston kokouksessa ja käyttäytynyt sekavasti.

Vaalimenestys

Yksityiselämä 
Kautolla on kaksi aikuista tytärtä.

Lähteet 

Nykyiset kansanedustajat
Vasemmistoliiton poliitikot
Äänekosken kaupunginvaltuutetut
Keski-Suomen vaalipiiri
Vuonna 1971 syntyneet
Elävät henkilöt
Vegas Golden Knights

Vegas Golden Knights on yhdysvaltalainen ammattilaistason jääkiekkoseura, jonka kotikaupunki on Las Vegasin metropolialueella sijaitseva Paradise. Se kuuluu NHL:n Läntisen konferenssin Tyynenmeren divisioonaan.

Vegas Golden Knights liittyi NHL:ään kaudella 2017–2018. Sen kotiareena, vuonna 2016 avattu T-Mobile Arena, sijaitsee Paradise-nimisen asutuskeskuksen alueella Nevadan osavaltiossa.

Toisin kuin monet muut laajennusjoukkueet, Golden Knights on saavuttanut menestystä jo ensimmäisillä kausillaan. Joukkue eteni ensimmäisellä kaudellaan Stanley Cupin finaaliin, jossa se hävisi otteluvoitoin 1–4 Washington Capitalsille. Kaudella 2019–2020 joukkue ylsi konferenssifinaaleihin, mutta hävisi Dallas Starsille otteluvoitoin 1–4.

Golden Knightsin farmijoukkue on AHL-liigassa pelaava Henderson Silver Knights.

Historia 
Kesäkuussa 2016 NHL:n johto hyväksyi yksimielisesti tulevan joukkueen, joka aloittaisi pelaamisen kaudella 2017–2018. Joukkueesta tuli ensimmäinen major league -ammattilaistason joukkue Las Vegasin kaupungissa, ja ensimmäinen NHL:n laajennusjoukkue sitten vuoden 2000, jolloin Minnesota Wild ja Columbus Blue Jackets liittyivät liigaan. 22. marraskuuta 2016 Golden Knightsin nimi ja logo paljastetiin.

Joukkueen omistaa texasilainen liikemies Bill Foley, joka maksoi 500 miljoonaa dollaria liittymismaksuna NHL:ään.

Golden Knightsin ensimmäiseksi päävalmentajaksi nimitettiin huhtikuussa 2017 Gerard Gallant. Joukkue nimitti tammikuussa 2020 itselleen uudeksi päävalmentajaksi Peter DeBoerin.

Pelaajat

Joukkue kaudella 2022–2023

Joukkueenjohto 
 Päävalmentaja: Bruce Cassidy 
 Apuvalmentaja: Ryan Craig 
 Apuvalmentaja: Mike Kelly 
 Apuvalmentaja: Ryan McGill 
 Apuvalmentaja: Steve Spott 
 Maalivahtivalmentaja: Dave Prior 
 Videovalmentaja: Tom Cruz 
 Fysiikkavalmentaja: Doug Davidson 
 Kehitysvalmentaja: Mike Rosati 
 Huoltopäällikkö: Chris Davidson-Adams 
 Presidentti: George McPhee 
 Toimitusjohtaja: Kelly McCrimmon 
 Jääkiekkotoiminnanjohtaja: Misha Donskov 
 Pelaajakehitysjohtaja: Wil Nichol 
 Henkilöstöjohtaja: Vaughn Karpan 
 Apulaishenkilöstöjohtaja: Bob Lowes 
 Amatöörien kykyjenetsinnän johtaja: Scott Luce 
 Euroopan kykyjenetsinnän johtaja: Vojtěch Kučera 
 Yliopisto kykyjenetsinnän johtaja: Mike Levine

Jäädytetyt numerot 
 58 - Jäädytetty Las Vegasin joukkoampumisen uhrien muistoksi.

Lähteet

Aiheesta muualla 
 Seuran virallinen verkkosivusto
Kautto

Kautto on suomalainen sukunimi, joka on muun muassa seuraavilla henkilöillä:

 Ari Kautto (s. 1974), kyykänpelaaja
 Hanne Kautto, YleX:n ohjelmapäällikkö
 Helli Kautto (s. 1931), kiekonheittäjä ja kuulantyöntäjä
 Hugo Ilmari Kautto (1885–1918), kansanvaltuuskunnan edustajana Lahden pormestari 1918
 Jani Kautto (s. 1989), jääkiekkomaalivahti
 Juho Kautto (s. 1971), työehtosihteeri ja vasemmistoliittolainen poliitikko ja kansanedustaja
 Jussi Kautto (1865–1942), maanviljelijä ja SDP:n kansanedustaja
 Kalle Kautto (s. 1981), futsalpelaaja
 Matti Kautto (s. 1951), rakennusarkkitehti, kommunistipoliitikko ja kansanedustaja (SKDL, Deva)
 Mikko Kautto (s. 1965), Eläketurvakeskuksen toimitusjohtaja
 Otso Kautto (s. 1962), kirjailija, ohjaaja ja teatterinjohtaja
 Päivi Kautto-Niemi (s. 1952), iskelmälaulaja
 Risto Kautto (1931–2012), kustannustoimittaja ja tietokirjailija
 Tarja Kautto (s. 1949), sosiaalidemokraattinen poliitikko ja kansanedustaja
 Vesa Kautto (s. 1936), kirjastonjohtaja.
Koripallon alle 17-vuotiaiden maailmanmestaruuskilpailut 2016

Koripallon alle 17-vuotiaiden maailmanmestaruuskilpailut 2016 järjestettiin Espanjan Zaragozassa 23. kesäkuuta – 3. heinäkuuta 2016. Historian neljänteen U17-MM-turnaukseen osallistui 16 maata, muun muassa ensikertalainen Suomi.

Yhdysvallat jatkoi täydellistä 17-vuotiaiden ikäluokan maailmanmestaruussarjaansa voitettuaan loppuottelussa Turkin 96–56. Liettua voitti pronssiottelussa Espanjan 81–63. Sekä Turkin että Liettuan MM-mitali oli ensimmäinen tässä ikäluokassa. Turnauksen arvokkaimmaksi pelaajaksi valittiin Yhdysvaltain Collin Sexton. Korikuninkuuden voitti Bosnia ja Hertsegovinan Džanan Musa. Muut MM-turnauksen tähdistöviisikkoon valitut pelaajat olivat Yhdysvaltain Wendell Carter jr., Liettuan Arnas Velička ja Espanjan Sergi Martínez.

Sijoitukset 

 
 
 
 
 
 
 
 
 
 
 
  Suomi

Lähteet

Aiheesta muualla 
 Virallinen turnaussivusto FIBA 

Koripallon maajoukkuekilpailut
Zaragoza
Espanjan koripallo
Gruen kirkkopalo

Gruen kirkkopalo tapahtui Norjan Gruessa 26. toukokuuta 1822, kun Gruen kirkossa syttyi tulipalo kesken messun. Palossa kuoli 113 (joidenkin lähteiden mukaan 116 tai 117) henkilöä.

Palo 

Kirkko oli helluntain vuoksi täynnä: siellä oli palon syttyessä 500–600 ihmistä. Palo sai alkunsa kirkon ulkoseinästä ja levisi pian sen sisälle. 10–15 minuutin kuluttua kirkko oli ilmiliekeissä, ja se paloi maan tasalle.

Evakuointia vaikeuttivat kirkon sisään aukeavat ovet. Palon levittyä kirkon sisään siellä syntyi paniikki, joka osaltaan haittasi evakuointia. Palossa kuolleista vain seitsemän oli miehiä. Lapsia kuoli ainakin 45. Paljon ihmisiä jäi loukkuun portaisiin, jotka johtivat parville, jossa yleensä istuivat naimattomat naiset. Rakennuksesta ulos päässeet yrittivät pitää ovia auki auttaakseen muita, mutta tulipalon kuumuuden ja ihmismassan aiheuttaman paineen vuoksi tämä oli vaikeaa. Palon uhreista voitiin tunnistaa vain vouti Dines Guldberg Høegh sapelinsa perusteella.

Palon syy ei koskaan selvinnyt. Erään teorian mukaan palon sytytti kynttilöiden sytyttämistä varten kirkkoon tuoduista kekäleistä lähtenyt kipinä. Toisen teorian mukaan palon aiheutti joku, joka kokeili polttolasia kirkon ulkopuolella.

Gruen kirkkopalon seurauksena Norjassa säädettiin seuraavana vuonna laki, jonka mukaan kaikkien julkisten rakennusten ovien tuli aueta ulospäin.

Lähteet 

Onnettomuudet Norjassa
1800-luvun tulipalot
Vuoden 1822 onnettomuudet
Tulipalot uskonnollisissa rakennuksissa
Monday Mornings

Monday Mornings on  yhdysvaltalainen sairaaladraamasarja, jonka on luonut David E. Kelley Sanjay Guptan samannimisen romaanin pohjalta. Sarjassa seurataan kahdeksan kirurgin työtä ja yksityiselämää Portlandissa. 

Sarja alkoi TNT-kanavalla vuonna 2014. TNT ilmoitti samana vuonna ettei sarjaa jatketa. Suomessa Yle TV2 aloitti sarjan esittämisen 12. heinäkuuta 2015.

Juoni 
Sarjassa seurataan Portlandin opetussairaalan kirurgien elämää. Sarjan erikoisuutena ja eräänlaisena keskunäyttämönä toimivat tapauskokoukset, joissa käsitellään sekä lääkäreiden onnistumisia että mokia, ja tämä tuo sarjaan myös lakidraaman tuntua.

Rooleissa

Pääosissa

Sivuosissa

Vastaanotto 
"Monday Mornings on älykäs, erittäin hyvin käsikirjoitettu ja näytelty sarja. On hienoa nähdä David E. Kelley tekemässä sitä, missä hän on parhaimmillaan - vetovoimaisen, provokatiivisen tv-draaman parissa." Näin kirjoitti Verne Gay  Newsdayn artikkelissa.

Lähteet

Aiheesta muualla 
 

Yhdysvaltalaiset draamasarjat
2010-luvun televisiosarjat
TNT:n televisio-ohjelmat
Jan Krukowiecki

Jan Krukowiecki (1772–1850) oli puolalainen ruhtinas, ratsuväen kenraali ja Puolan johtaja marraskuun kansannousun aikana vuonna 1831.

Krukowiecki aloitti upseerin uransa 1800-luvun ensimmäisellä kymmenluvulla Itävallan armeijassa ja kohosi siellä kenraalikuntaan. Wienin kongressissa Puolan asema kuitenkin muuttui, ja Krukowiecki siirtyi palvelemaan kenraalina Venäjää ja sen hallitsemaa Kongressi-Puolaa. Puolalaisten kapina eli marraskuun kansannousu nosti esille useita Puolan johtajaksi pyrkiviä, jotka kaikki epäonnistuivat tilanteen haltuunotossa. Kansannousun loppuvaiheessa kapinan johtajuus siirtyi Krukowieckille, vaikka hän ei edes uskonut kapinan onnistumiseen. Hän pyrki neuvotteluratkasuun Venäjän kanssa, epäonnistui Varsovan puolustamisessa ja antautui venäläisjoukoille syyskuussa 1831. Hänet karkotettiin Siperiaan, josta palattuaan hän vetäytyi yksityiselämään.

Lähteet 

Puolalaiset kenraalit
Puolalaiset aateliset
Kapinajohtajat
Vuonna 1772 syntyneet
Vuonna 1850 kuolleet
Olive Kitteridge (televisiosarja)

Olive Kitteridge on yhdysvaltalainen HBO:n tuottama neliosainen television minisarja, joka perustuu Elizabeth Stroutin samannimiseen, Pulitzer-palkittuun romaaniin vuodelta 2008. Siinä seurataan eläkkeelle jääneen kulmikkaan ja tiukan matematiikanopettajan (Frances McDormand) avioliittoa helläluonteisen apteekkarin (Richard Jenkins) kanssa. Minisarja koostuu neljästä jaksosta, jotka tapahtuvat eri aikoina Olive Kitteridgen elämässä. Sarja sai kahdeksan Emmy-palkintoa.

Sarja esitettiin Yle Teemalla peräkkäisinä arki-iltoina juhannusviikolla 2016 ja uudelleen viikon välein saman vuoden heinäkuun lauantai-illoissa.

Lähtökohta 
Olive Kitteridge on ihmissuhteissaan kolkko ja tiukka mutta hyvää tarkoittava, eläkkeelle jäänyt opettaja, joka asuu Mainen osavaltion kuvitteellisessa merenrantakaupungissa nimeltä Crosby. Hän on naimisissa kiltin ja huomaavaisen apteekkarin Henry Kitteridgen kanssa. Heillä on yksi lapsi, poika Christopher, joka varttuessaan kärsii äitinsä tunnekylmyydestä.

Näyttelijät 
 Frances McDormand – Olive Kitteridge
 Richard Jenkins – Henry Kitteridge
 Zoe Kazan – Denise Thibodeau
 Rosemarie DeWitt – Rachel Coulson
 Martha Wainwright – Angela O’Meara
 John Gallagher Jr. – Christopher Kitteridge aikuisena
 Devin Druid – Christopher Kitteridge 13-vuotiaana
 John Mullen – Kevin Coulson 13-vuotiaana
 Cory Michael Smith – Kevin Coulson aikuisena
 Ann Dowd – Bonnie Newton
 Jesse Plemons – Jerry McCarthy
 Bill Murray – Jack Kennison
 Peter Mullan – Jim O’Casey
 Rachel Brosnahan – Patty Howe
 Brady Corbet – Henry Thibodeau
 Maryann Urbano – Linda Kennison 
 Libby Winters – Suzanne
 Patricia Kalember – Joyce
 Audrey Marie Anderson – Ann
 Donna Mitchell – Louise Larkin
 Frank L. Ridley – Herra Thibodeau

Vastaanotto
Olive Kitteridge sai kahdeksan Emmy-palkintoa. Se palkittiin muun muassa parhaana minisarjana ja parhaasta minisarjan käsikirjoituksesta. McDormand ja Jenkins saivat Emmyt nais- ja miespääosistaan.

Lähteet 

Romaaneihin perustuvat televisiosarjat
Yhdysvaltalaiset televisiosarjat
2010-luvun televisiosarjat
Primetime Emmy -palkitut ohjelmat
Juha Tarkka

Juha Tarkka on suomalainen taloustieteilijä. Hän työskenteli vuoteen 2019 saakka Suomen Pankissa johdon neuvonantajana johdon sihteeristössä ja toimi Suomen Pankissa eri tutkimustehtävissä vuodesta 1980.

Tarkka on vuodesta 2020 toiminut Kansantaloudellisen aikakauskirjan päätoimittajana. 

Koulutukseltaan Tarkka on valtiotieteiden tohtori. Hän väitteli tohtoriksi Helsingin yliopistosta vuonna 1995 otsikolla Approaches to Deposit Pricing: A Study in the Determination of Deposit Interest and Bank Service Charges. Tarkan väitöskirjaa ohjasivat Erkki Koskela ja Seppo Honkapohja.

Teokset
 Tarkka, Juha. Suomalaiset pankkiluottomarkkinat ja uusklassinen rahateoria. [Hki]: Suomen pankin tutkimusosasto, 1985. (linsensiaattitutkimus)
 Tarkka, Juha. Willman, Alpo. Suomen kansantalouden neljännesvuosimalli BOF3 / toim. Juha Tarkka ja Alpo Willman. Hki: Suomen pankki, 1985 - (Suomen Pankki. ISSN 0355-6042; 59.). ISBN 951-686-107-5.
 Tarkka, Juha. Willman, Alpo (toim.). The BOF3 quarterly model of the Finnish economy, translated by Timo Taivalaho. Hki: Bank of Finland, 1985 - (Suomen Pankki. 59.). ISBN 951-686-108-3.
 Tarkka, Juha. Suomalaiset pankkiluottomarkkinat ja uusklassinen rahateoria. Hki: Suomen pankki, 1986 - (Suomen Pankki. ISSN 0355-6042; 61.). ISBN 951-686-114-8.
 Koskenkylä, Heikki, Tarkka, Juha. (toim.) Kassavarantotalletukset ja rahapolitiikka / [julk.] Suomen pankki. Hki: Suomen pankki, 1989 - (Suomen pankin julkaisuja. ISSN 0355-6034; 70.). ISBN 951-686-191-1.
 Kostiainen, Seppo, Pauli, Ralf. Tarkka, Juha. Suomen rahoitusmarkkinoiden kehitys 1980-luvulla. [julkaisun toimittamisesta ovat sisällön osalta vastanneet Seppo Kostiainen, Ralf Pauli (pj.) ja Juha Tarkka]. Helsinki: Suomen Pankki, 1990 ISBN 951-686-257-8.
 Suominen, Matti, Tarkka, Juha. Rahoituspalveluiden markkinat ja tuotanto Suomessa. Helsinki: Suomen Pankki, 1991 ISBN 951-686-301-9.
 Tarkka, Juha. Raha ja rahapolitiikka. [Helsinki]: Gaudeamus, 1993 ISBN 951-662-571-1.
 Tarkka, Juha. Approaches to deposit pricing: a study in the determination of deposit interest and bank service charges. [Helsinki]: Bank of Finland, 1995 - (Tutkimuksia / Suomen Pankki. ISSN 1238-1691; 2.). ISBN 951-686-457-0. - Väitöskirja Helsingin yliopisto.
   
Bank of Finland 200 years. I, Imperial cashier to central bank / Antti Kuusterä & Juha Tarkka; [translated by Pat Humphreys]. Helsinki: Otava 2011 ISBN 978-951-1-24273-4.
 
Bank of Finland 200 years. 2, Parliament's bank / Antti Kuusterä & Juha Tarkka; [translated by Pat Humphreys]. Helsinki: Otava 2012 ISBN 978-951-1-24274-1.

Lähteet

Aiheesta muualla 

Suomalaiset taloustieteilijät
Syntymävuosi puuttuu
Elävät henkilöt
Saara Elina

Saara Elina Kilpinen, taiteilija­nimenä Saara Elina (s. 16. huhtikuuta 1986) on suomalainen näyttelijä.

Ura 

Lopetettuaan ballerinan uran Saara Elina opiskeli näyttelijän­työtä New Yorkissa American Academy of Dramatic Artsissa, jonka kaksi­vuotisesta koulutuksesta hän valmistui vuonna 2010. Mainos­töiden ohella muita rooleja ovat olleet Maarian rooli Roope Oleniuksen ohjaamassa elo­kuvassa Kyrsyä (2018) sekä vaimon rooli Tommi Raution kuvitteellisessa sota­dokumentissa He jäivät (2018).

Aiheesta muualla 

 Kyrsyä

Suomalaiset näyttelijät
Vuonna 1986 syntyneet
Elävät henkilöt
Daniel Voženílek

Daniel Voženílek (s. 10. helmikuuta 1996 Pardubice, Tšekki) on tšekkiläinen jääkiekkoilija. Hän on pelipaikaltaan vasen laitahyökkääjä.

Ura

Seuraura
Voženílek on HC Pardubicen kasvatti. Hän siirtyi 16-vuotiaana HC Hradec Královén junioreihin kaudeksi 2012–2013. Voženílek oli seuran B-nuorten paras pistemies ja maalintekijä tehoilla 31+22=53. Hän sijoittui Tšekin B-juniorisarjan maalipörssissä viidenneksi. Voženílek voitti myös Hradec Královén sisäisen tehotilaston lukemalla +14. Kaudeksi 2013–2014 hän palasi Pardubiceen. Voženílek debytoi myös seuran Extraliga-joukkueessa, jossa hän pelasi yhden runkosarjaottelun. 

Varsinaisella Extraligan tulokaskaudellaan 2014–2015 Voženílek pelasi 33 runkosarja- ja kaksi Mestarien liigan ottelua ilman tehopisteitä. Hän vahvisti myös yhden playoff-ottelun verran 1. česká hokejová ligan SK Horácká Slavia Třebíčiä. Kaudella 2015–2016 Voženílek avasi pistetilinsä pääsarjatasolla ja pelasi 32 runkosarja-, yhden karsintasarjan ja kolme CHL-ottelua tehopistein 1+2=3. Hän pelasi myös yhteensä 15 ottelua lainalla 1. ligan HC Šumperkissa ja LHK Jestřábi Prostějovissa.

Kaudeksi 2016–2017 Voženílek sai koeaikatapahtuman kautta vuoden mittaisen sopimuksen Mestis-joukkue Rovaniemen Kiekkoon. Toukokuussa 2017 hän palasi try-outin kautta kasvattajaseuraansa HC Pardubiceen. Voženílek pelasi kauden 2017–2018 kuitenkin kokonaan lainalla 1. ligan LHK Jestřábi Prostějovissa ja HC Litoměřicessä.

Maajoukkueura
Voženílek edusti Tšekkiä alle 20-vuotiaiden MM-kilpailuissa vuosina 2015 ja 2016. Hän edusti myös maan alle 17-vuotiaiden maajoukkuetta Euroopan nuorten olympiafestivaaleilla vuonna 2013. Yhteensä Voženílek on pelannut 22 nuorten ja kolme poikien maottelua.

Tilastot

Lähteet

Viitteet

Tšekkiläiset jääkiekkoilijat
Vuonna 1996 syntyneet
Elävät henkilöt
Marc Lieb

Marc Lieb (s. 4. heinäkuuta 1980) on saksalainen moottoriurheilija. Tällä hetkellä hän kilpailee FIA WEC -sarjassa Porschen LMP1-luokan tehdastallissa. Hän on Le Mansin 24 tunnin ajon luokkavoittaja vuosilta 2005, 2010 ja 2013. Vuonna 2016 Lieb voitti kokonaiskilpailun Porschella Romain Dumas'n ja Neel Janin kanssa.

Saksalaiset autourheilijat
Vuonna 1980 syntyneet
American Le Mans Series -kuljettajat
Porsche Supercup -kuljettajat
Le Mansin 24 tunnin ajon voittajat
Elävät henkilöt
Nick Tandy

Nick Tandy (s. 5. marraskuuta 1984 Bedford, Englanti) on brittiläinen moottoriurheilija. Hän on vuoden 2015 Le Mansin 24 tunnin ajon voittaja. Tällä hetkellä hän kilpailee FIA WEC -sarjassa Porschen LMGTE Pro -luokassa.

Hänen vanhempi veljensä Joe Tandy oli myös moottoriurheilija.

Brittiläiset autourheilijat
American Le Mans Series -kuljettajat
Porsche Supercup -kuljettajat
Le Mansin 24 tunnin ajon voittajat
Vuonna 1984 syntyneet
Elävät henkilöt
Hamilton Bulldogs (OHL)

Hamilton Bulldogs on kanadalainen jääkiekkoseura Hamiltonin kaupungista, Ontarion provinssista. Bulldogs pelasi American Hockey Leaguessa ja joukkueen kotihalli oli Copps Coliseum. Joukkue oli NHL-seura Montreal Canadiensin farmijoukkue. Bulldogs voitti AHL:n mestaruuden, Calder Cupin vuonna 2007.

Kauden 2014–2015 jälkeen Montreal Canadiens osti Hamilton Bulldogsin ja siirsi seuran Newfoundlandin saarelle St. John’siin. Seura korvasi sieltä samaan aikaan poistuneen St. John's IceCapsin ja otti sen nimen käyttöönsä.

Bulldogsin entiset omistajat ostivat samana kesänä OHL-liigan joukkueen Belleville Bullsin, ja nimesivät sen uudelleen Hamilton Bulldogsiksi.

Joukkue kaudella 2022–2023 

Lähde: EliteProspects

Joukkueenjohto 
 Päävalmentaja: Jay McKee 
 Apuvalmentaja: Andrew Campbell 
 Apuvalmentaja: Andreas Karlsson 
 Fysiikkavalmentaja: Justin Brooks 
 Fysiikkavalmentaja: Aaron Gartner 
 Videovalmentaja: Chris Whalen 
 Huoltopäällikkö: Chris Cook 
 Toimitusjohtaja: Steve Staios 
 Apulaistoimitusjohtaja: Ian Meagher 
 Henkilöstöjohtaja: Matt Turek 

Lähde: EliteProspects

Lähteet

Aiheesta muualla 
 Hamilton Bulldogsin verkkosivut 
 Hamilton Bulldogsin EliteProspects sivut

Ontariolaiset jääkiekkoseurat
Trent Frederic

Trent Frederic (s. 11. helmikuuta 1998 St. Louis, Missouri) on yhdysvaltalainen jääkiekkoilija, joka edustaa NHL-joukkue Boston Bruinsia. Bruins varasi hänet ensimmäisellä kierroksella 29. pelaajana vuonna 2016. Ennen Bruinsiin siirtymistään Frederic edusti Yhdysvaltain NCAA-yliopistosarjassa pelaavan Wisconsinin yliopiston jääkiekkojoukkuetta.

Lähteet 

Yhdysvaltalaiset jääkiekkoilijat
Boston Bruinsin pelaajat
Boston Bruinsin varaamat pelaajat
Vuonna 1998 syntyneet
Elävät henkilöt
Logan Stanley

Logan Stanley (s. 26. toukokuuta 1998 Kitchener, Ontario) on kanadalainen jääkiekkoilija, joka edustaa NHL-seura Winnipeg Jetsin organisaatiota. Heinäkuussa 2021 Stanley teki Jetsin kanssa kaksivuotisen ja yhteensä 1,8 miljoonan dollarin arvoisen jatkosopimuksen.

Lähteet 

Kanadalaiset jääkiekkoilijat
Winnipeg Jetsin pelaajat
Winnipeg Jetsin varaamat pelaajat
Vuonna 1998 syntyneet
Elävät henkilöt
Tage Thompson

Tage Thompson (s. 30. lokakuuta 1997 Phoenix, Arizona, Yhdysvallat) on yhdysvaltalainen jääkiekkoilija, joka edustaa NHL-seura Buffalo Sabresia. St. Louis Blues varasi Thompsonin 26. pelaajana vuoden 2016 varaustilaisuudessa.

Lähteet 
 

Yhdysvaltalaiset jääkiekkoilijat
Buffalo Sabresin pelaajat
St. Louis Bluesin varaamat pelaajat
Vuonna 1998 syntyneet
Elävät henkilöt
Mustikkavuoren kisarata

Mustikkavuoren kisarata on Ähtärissä sijaitseva frisbeegolfrata, joka on suunniteltu aktiiviharrastajille. Se onkin saanut Suomen parhaimman mahdollisen AAA1-luokituksen. Tämän 20-väyläisen kisaradan lisäksi Ähtärissä on 10-väyläinen perherata.

Historia

Vanha rata 
Mustikkavuorella oli vuodesta 2010 lähtien pieni kaupungin rakentama frisbeegolfrata. Radalla oli itsetehdyt korit eikä ollenkaan heittopaikkoja.

Uusi rata 
Nykyisen radan rakensivat vuonna 2015 paikalliset frisbeegolfpelaajat EU:n rahoittamina. Radalle tehtiin heittopaikat, väyläopasteet ja sinne uusittiin korit. Radalla järjestettiin Bleberry High Hills-kutsukilpailu, johon osallistui pelaajia ympäri Suomen. Osallistujat antoivat palautetta radasta, jonka pohjalta se sai nykyisen muotonsa. Radan varsinaiset avajaiset olivat 3.5.2016.

Julkisia kilpailuja 
 20.8.2016 Mustikkavuori Open sponsored by DGstore
 21.8.2016 Sekaparigolf SM sponsored by Prodigy Disc

Väylät

Lähteet 
ahtarinurheilijat.fi
Ähtärin liikuntapalvelut
Frisbeegolf Ähtäri
Mustikkavuori open
Sekaparigolf SM
frisbeegolfradat.fi
Kisakone

Ähtärin urheilu
Frisbeegolfradat
Nytheatre.com

Nytheatre.com on teatterien tieto- ja arvostelusivusto, joka perustettiin vuonna 1997. Se on omistettu indie-teattereiden parantamiseen New Yorkissa.

Arviot 
Vuonna 2000,The Washington Post kehui sitä: faneille omistautuneeksi.

Vuonna 2001, The Salt Lake Tribune kirjoitti, että sivustolla on "näytteenotto Manhattan on uskomaton runsaudensarvi teatteri tarjoukset helpompaa kuin koskaan ennen". 

Vuonna 2005, Gothamist kirjoitti: "Teatterifanit ovat jo jonkin aikaa voineet saada ainakin jonkinlainen käsityksen siitä ketkä esiintyvät ensi vuonna lavalla, muidenkin kuin brändi-nimien esityksistä". 

Vuonna 2007 Cincinnati CityBeat kutsui sivustoa "erinomaiseksi lähteeksi. Se on ajan tasalla, sekä luotettava luettelo teatteripiirin ulkopuolellekin. Tämä riippumaton sivusto ei ota vastaan lahjontaa. Se on suodattamaton tietolähde."

Lähteet

Ulkoiset linkit 
 organisaation virallisilla verkkosivuilla
 http://blog.nytesmallpress.com
 http://www.nytesmallpress.com/
Yhdysvaltalaiset verkkosivustot
Vihdin seurakunta

Vihdin seurakunta on Suomen evankelisluterilaisen kirkon Espoon hiippakuntaan kuuluva seurakunta. Se käsittää Vihdin kunnan alueen Uudellamaalla. 

Seurakunnalla oli 19 313 jäsentä 31.12.2020 (66,3 % kunnan väestöstä) ja 64 työntekijää. Seurakunnan kirkkoherrana toimii Pekka Valkeapää. 

Seurakunta pitää jumalanpalveluksia Vihdin kirkossa, Nummelan seurakuntakeskuksessa ja Vihtijärven kappelissa. Lisäksi seurakunta omistaa Vihdin seurakuntatalon, Pyhän Birgitan kirkon rauniot ja kerhotilana toimivan Pappilan Vihdin kirkonkylällä. Tämän lisäksi kerhotoimintaa pidetään kerhohuoneistossa Ojakkalassa. Seurakunnalla on kolme hautausmaata, joista Vihdin hautausmaalla sijaitsee siunauskappeli. Lisäksi seurakunta omistaa leirikeskus Riuttarannan Moksissa. Vuosina 2015–2016 Riuttaranta toimi vastaanottokeskuksena.

Vihdin seurakunta järjesti valtakunnalliset lähetysjuhlat Vihdissä kesällä 2016.

Vihdin kirkkoherrat 
Lista Vihdin seurakunnan kirkkoherroista:

 Martin 1507
 Bertel Hansson 1545
 Laurentius Petri n. 1554-1578
 Sigfridus Petri Orava n. 1579-1613
 Gregorius Matthiæ Forsius n. 1615-1640
 Jacobius Petri Botreus 1641-1660
 Gregorius Bartholdi Agricola 1661-1675
 Johan Procopaeus 1677-1679
 Jonas Thauvonius 1698-1715
 Johan Oxenius 1715-1720
 Henrik Malm 1720-1736
 Sijaisena 1728-1737 Georg Agricola
 Jakob Malm 1737-1772
 Georg Lagus 1773-1793
 Bengt Jakob Ignatius 1794-1801
 Abraham Vilhelm Tuderus 1801-1818
 Anders Johan Hipping 1823-1847
 Henrik Johan Hjorth 1851-1856
 Henrik Vilhelm Hellström 1857-1869
 Robert Borenius 1872-1891
 Hugo Waldemar Wecksell 1893-1910
 Lauri Itkonen 1914-1925
 Aukusti Oravala 1928-1950
 Väinö Mutru 1951-1954
 Toivo Immonen 1955-1962
 W. J. P. Hildén 1964-1976
 Leino Hassinen 1977-1987
 Pertti Sistonen 1987-2006
 Pekka Valkeapää 2006-

Lukkarit ja kanttorit 
Lista Vihdin seurakunnan lukkareista ja kanttoreista:

 Grels 1679
 Karl Mårtensson 1627
 Sigfrid Eriksson 1680
 Henrik Eriksson
 Tomas Henriksson Halleen 1723-1756
 Henrik Halleen 1753-1789
 Karl Fredrik Ekman 1790-1832
 Anders Elias Lindgren 1833-1881
 August Edvard Peltonen 1882-1929
 A. V. Lehmusvuori 1929-1931 (sijainen)
 Eino Salomon Kanto 1931-1936 (sijainen), 1937-1963
 Kaija Mononen myöh. Eerola 1963-1965
 Ilmari Kotisalo 1965-1980
 Erkki Koivisto 1964-1980 (Vihtijärven sivutoiminen kanttori)
 Pekka Kuokkala 1973-1977 (Nummelan sivutoiminen kanttori)
 Antti Hietala 1978-1981
 Martti Kilpeläinen 1980-2008
 Pirkko Kela 1985-2016
 Ulla Eho-Saario 1990-
 Pia Hemminki 1999-2000 (vs. kanttori)
 Iina Katila 2002 (vs. kanttori)
 Elo Jaanivald (vs. kanttori 2002-2003)

Lue myös 

 Espoon hiippakunta
 Lohjan rovastikunta
 Martti Kilpeläinen
 Ulla Eho-Saario
 Vihdin kunta

Lähteet

Vihti

Espoon hiippakunnan seurakunnat
Jacksepticeye

Seán William McLoughlin (s. 7. helmikuuta 1990) eli Jacksepticeye on irlantilainen videopelejä pelaava ja niistä videoita tekevä YouTube-käyttäjä. Hänen YouTube-kanavansa on tilaajamäärältään Irlannin suurin. Lokakuussa 2021 hänellä oli 27,4 miljoonaa tilaajaa ja hänen videoillaan oli yhteensä yli 14,5 miljardia näyttökertaa. 

McLoughlinin kanava alkoi saada suosiota sen jälkeen, kun ruotsalainen tubettaja PewDiePie mainitsi hänet vuonna 2013 videossaan Fridays With PewDiePie - Part 65. Hän asuu Brightonissa, Englannissa. Hänen katsotuin videonsa on musiikkivideo "All the way", joka on kerännyt yli 97 miljoonaa katselukertaa.

McLoughlin esiityy myös elokuvassa Free Guy.

Lähteet

Aiheesta muualla 

Tubettajat
Vuonna 1990 syntyneet
Irlantilaiset henkilöt
Elävät henkilöt
Werner Ryselin

Gustaf Werner Ryselin (22. heinäkuuta 1870 Oulu – 31. joulukuuta 1939 Järvenpää) oli suomalainen insinööri ja teollisuusjohtaja.

Ryselinin vanhemmat olivat merikapteeni, kauppias Johan Gustaf Ryselin ja Elisabet Manninen. Hän pääsi ylioppilaaksi 1890 Oulun yksityislyseosta ja valmistui insinööriksi 1894. Tämän jälkeen hän työskenteli höyryveturitehtailla Sveitsissä ja Saksassa 1894–1896.

Ryselin toimi piirtäjänä rautatiehallituksessa 1896–1898 ja oli sitten yksityisen Porvoon radan liikennepäällikkönä 1898 ja Tampereen pellava- ja rautateollisuus Oy;n konepajan veturiosaston teknillisenä johtajana 1899–1915. Hän oli mukana perustamassa vuonna 1915 Tampereelle Lokomon konepajaa ja hän oli Lokomon toimitusjohtajana 1915–1923. Viimeksi Ryselin oli valtionrautateiden Pasilan konepajan yli-insinöörinä 1923–1932.

Ryselin oli perustamassa vuonna 1925 Ivalojoki Oy:tä joka harjoitti kullankaivuuta Lapissa Ivalojoen Ritakoskella, Hangasojan Kuivakurulla ja Sotajoen Suupankilla. Vähäiset löydetyt kultamäärät, yhtiön omistajien erimielisyydet ja riidat toisen alueella kullankaivuuta harjoittaneen yhtiön Lapin Kulta Oy:n johtivat lopulta siihen että yhtiö purettiin marraskuussa 1927.

Ryselin rakennutti itselleen Vihnula-nimisen huvilan Nokian Vihnusjärvelle vuosien 1905–1910 tienoilla. Hän rakennutti paikalle myös navetan ja raivasi peltoa aikoen harjoittaa puutarhaviljelyä. Tampere-Pori-rautatien ja Vihnusjärven välinen alue on täynnä Velhonlähteiksi kutsuttuja lähteitä joiden vesi on kirkasta ja radiumpitoista. Ryselin perusti vuoden 1930 tienoilla huvilan yhteyteen vesitehtaan jossa pullotettiin lähteiden radioaktiivista vettä myytäväksi terveysjuomana Aradium-tuotemerkillä. Vesitehdas Oy Radium-Vesi Ab:n tehtaalla valmistettiin myös olutta ja myöhemmin keltaista ja punaista limonadia. Sotavuosien jälkeen oluen ja limonadin valmistus siirtyi Pyynikille.

Ryselin oli naimisissa Emma von Schantzin (1876–1969) kanssa. Heidän tyttärensä voimistelunopettaja Märtha Maria Elisabeth Ryselin oli naimisissa oopperalaulaja Yrjö Ikosen kanssa. Toinen tytär Gerda Ryselin oli Svenska Teaternin näyttelijä ja operettitähti.

Teoksia 
 Rautatierakennuspolitiikkamme. Tekijä, Helsinki 1930

Lähteet

Aiheesta muualla 
 Mika Törmä : Lokomo - 100 vuotta konepaja- ja terästeollisuutta. Metso Minerals Oy, Tampere 2015
 W. Saenger, W. Kegel ja insinööri Ryselin Ivalojoella vuonna 1925, Museovirasto, Kansatieteen kuvakokoelma (Finna)
 Ivalojoella 1925 otettu kuva, edessä W. Saenger, Werner Ryselin ja W.C. Kegel, takana vasemmalta Aarne Laitakari ja K. Nordlund. Museovirasto, Kansatieteen kuvakokoelma (Finna)

Suomalaiset insinöörit
Suomalaiset yritysjohtajat
Vuonna 1870 syntyneet
Vuonna 1939 kuolleet
Santa Cruz (albumi)


Santa Cruz on suomalaisen samannimisen hard rock-, heavy metal- ja glam metal -yhtyeen toinen studioalbumi. Se julkaistiin 6. maaliskuuta 2015 levymerkillä Spinefarm Records.

Albumilla on yhtyeen ensimmäiseen Screaming for Adrenaline (2013) -albumiin nähden raskaampia kitarariffeja sekä nopeampaa tempoa, kuten kappaleissa "Let Them Burn", "Bonafide Heroes", "We Are the Ones to Fall" ja "Wasted 'n' Wounded".

Albumi ylsi ensimmäisellä listaviikollaan Suomen virallisen listan sijalle 3.

Kappaleet

Kokoonpano 
 Archie Cruz – laulu, kitara
 Johnny Cruz – kitara, taustalaulu
 Middy Cruz – basso, taustalaulu
 Tazzy Cruz – rummut taustalaulu

Arvostelut 
 Imperiumi.net: 9/10
 Inferno: 
 Kaaoszine: 9/10

Lähteet

Aiheesta muualla 
 Santa Cruz - Santa Cruz (2015) albumi tekijätietoineen ja eri julkaisuineen verkkosivustolla Discogs.com (englanniksi)
 Santa Cruz - Santa Cruz (2015) albumi ostettavissa verkkosivustolla iTunes
 Santa Cruz - Santa Cruz (2015) albumi kuunneltavissa suoratoistona verkkosivustolla Play.Spotify.com

Santa Cruzin albumit
Vuoden 2015 albumit
Luettelo Haaparannan julkisista taideteoksista

Luettelo Haaparannan julkista taideteoksista sisältää pääasiassa ulkona olevat julkiset taideteokset Haaparannan kunnassa. Luettelossa mainitaan taideteoksen nimi aakkosjärjestyksessä sen ruotsinkielisen nimen mukaan. Suluissa voidaan mainita myös teoksen suomenkielinen nimi.

Lähteet 

 Statens Konstråd, Byggnadsknuten konst införskaffad 1997-2012.

Luettelot patsaista ja muistomerkeistä
Haaparannan kunta
Louis De Geer (1854–1935)

Gerhard Louis De Geer (1854–1935) oli Ruotsin pääministerinä muutaman kuukauden ajan vuosina 1920–1921. Hänen isänsä Louis De Geer (1818–1896) toimi maan pääministerinä 1870-luvulla. De Geer-suvusta on noussut muitakin näkyvillä paikoilla toimineita henkilöitä.

De Geer oli ammatiltaan juristi. Hän toimi maltillisen puolueen (moderata partiet, myöhemmin liberala samlingspartiet) riveissä Ruotsin valtiopäivien ensimmäisessä kamarissa vuodesta 1900. Hän nousi maan pääministeriksi vuonna 1920. Hallitus oli kuitenkin lyhytikäinen, sillä sen päätös reippaasta kahvitullin nostamisesta hylättiin valtiopäivillä ja hallitus joutui eroamaan 111 päivän ikäisenä.

Lähteet

Aiheesta muualla 

[

Ruotsin pääministerit
Vuonna 1854 syntyneet
Vuonna 1935 kuolleet
BBDO

BBDO Worldwide on yhdysvaltalainen maailmanlaajuinen mainostoimistoketju, joka kuuluu suureen Omnicom-markkinointiviestintäkonserniin. BBDO:lla on lähes 300 toimistoa 80 eri maassa. Ne työllistävät noin 15 000 ihmistä. 

Mainosalan kansainvälinen julkaisu The Gunn Report on nimennyt BBDO:n  maailman eniten mainosalan palkintoja saaneeksi mainostoimistoketjuksi kuutena vuotena peräkkäin, 2005–2010. Ketjun palkituimpia toimistoja ovat BBDO New York, brasilialainen Almap BBDO, Lontoon AMV BBDO, BBDO Toronto ja espanjalainen Contrapunto BBDO. Cannesin mainosfestivaaleilla BBDO Worldwide palkittiin Network of the Year -nimityksellä viidesti peräkkäin 2007–2011.

Historiaa
BBDO:n juuret juontavat vuoden 1891 New Yorkiin ja George Battenin perustamaan Batten Companyyn. Vuonna 1918 Batten kuoli, ja vuonna 1928 hänen jälkeensä jättämä yritys yhdistyi Barton, Durstine & Osborn -nimisen mainostoimiston kanssa ja otti nimekseen koomisuutta herättäneen rykelmän Batten Barton Durstine & Osborn. Pilailijat sanoivat nimen kuulostavan siltä kuin matkalaukku pomppisi rappusia alas. Käytännöllisempää oli käyttää lyhennettä BBD&O, josta et-merkki pudotettiin pois 1960-luvulla.

1920-luvun lopulla BBDO oli ensimmäinen mainostoimisto, joka perusti oman osaston uutta mediaa, radiota, varten. Televisiomainontaa varten BBDO:lla oli jo vuonna 1949 osasto, jolla työskenteli 150 ihmistä.

1940-luvulla BBDO:n Alex Osborn kehitti sittemmin brainstormingiksi nimetyn uudenlaisen ideointimenetelmän, jossa istunnon osallistujat vuorotellen ja ilman kritiikkiä ”hyökkäävät” ongelman kimppuun ja yrittävät ratkaista sitä. 1950-luvun alussa BBDO oli taustavaikuttajana Dwight Eisenhowerin menestyksekkäässä presidenttikampanjassa 1952 ja uudelleenvalinnassa 1956.

Vuodesta 1960 lähtien yksi BBDO:n suurimmista asiakkaista on ollut Pepsi, jonka mainoshahmoista tunnetuimpia oli poplaulaja Michael Jackson. Muita BBDO:n pitkäaikaisia asiakkaita ovat olleet General Electric ja Gillette, jolle BBDO teki mainontaa yli 80 vuotta vuoteen 2013 saakka.

Vuonna 1986 BBDO yhdistyi DDB Needhamin kanssa, ja muodostui BBDO-ketjun nykyinen omistajayhtiö Omnicom Group. Siihen kuuluu myös kansainvälinen TBWA-ketju ja kymmeniä muita yrityksiä eri puolilta maailmaa.

Vuonna 2006 New Yorkin pormestari Michael Bloomberg julisti tammikuun 10. päivän ”BBDO-päiväksi” kunnioittaakseen toimiston merkitystä kaupungin historiassa ja nykypäivässä. Mikään mainostoimisto ei aiemmin ole saanut vastaavaa kunnianosoitusta.

BBDO Suomessa
Suomessa BBDO-ketjua edusti vuosina 1987–2007 BBDO Helsinki Oy, alun perin Asanti Konttinen Torkler Oy.

BBDO populaarikolttuurissa
Laulaja-lauluntekijä Van Dyke Parks mainitsee mainostoimiston nimeltä ”BBD and O” laulussaan ”Palm Desert” albumilla Song Cycle (1967). Elokuvan Päreet palaa! (1975) alussa Jack Lemmonin esittämä mainosmies saa potkut yhtiöstä nimeltä Durston, Thurston & Osborne, joka lienee parodia BBDO:n alkuperäisestä nimestä Batten Barton Durstine & Osborn.

Lähteet
 

 Mainostoimistot
Arvo Vaara

Arvo Vaara (syntyjään Arvi Antinpoika Tuokkola, s. 1891 Teuva – ?) oli Kanadassa ja Neuvostoliitossa työskennellyt suomalaissyntyinen toimittaja.

Maanviljelijän perheeseen syntynyt Vaara muutti vuonna 1908 sisarpuolensa luokse Yhdysvaltoihin. Pian Vaara siirtyi Kanadan Vancouveriin, jossa hän työskenteli etupäässä metsätöissä. Vuonna 1912 hän liittyi Kanadan sosiaalidemokraattiseen puolueeseen.

Vuosina 1924–1932 Vaara työskenteli kommunistisen Canadan Suomalaisen Järjestön julkaiseman Vapaus-lehden toimituksessa. Vuonna 1928 hänet valittiin lehden päätoimittajaksi. Seuraavana vuonna Vaara tuomittiin sakkoihin ja kuuden kuukauden vankeuteen Vapaudessa julkaistusta kirjoituksesta, jonka tulkittiin herjaavan kuningas Yrjö V:ttä. Sen jälkeen hän toimi Kanadan kommunistipuolueen virkailijana. Vaara nimitettiin lehden päätoimittajaksi uudelleen syksyllä 1930. Vuonna 1932 hänet vangittiin ja karkotettiin Kanadasta osana viranomaisten kommunismin vastaista kampanjaa.

Karkotuksen yhteydessä Vaaralle myönnettiin suomalainen passi ja hänet saatettiin vartioituna Halifaxista ja edelleen Lontoosta Suomeen lähtevään laivaan. Vaara jättäytyi kuitenkin Tanskassa pois laivasta ja matkusti Neuvostoliittoon. Hän sai Neuvostoliiton kansalaisuuden vuonna 1933, mutta ei päässyt NKP(b):n jäseneksi. Vaara työskenteli suomenkielisen radion toimittajana Petroskoissa ja Uhtualla. Neuvosto-Karjalan suomalaisvainojen alettua hän oli vuodet 1936–1940 metsätyöläisenä. Kesällä 1940 hänet kutsuttiin jälleen radiokomitean palvelukseen Petroskoihin.

Jatkosodan aikana Petroskoita evakuoitaessa Vaaran proomu ajelehti Äänisellä Vehkaojan rantaan ja hän jäi suomalaisten vangiksi. Suomalaiset luovuttivat Vaaran kommunistina saksalaisille syyskuussa 1942, minkä jälkeen hänen jälkensä katosivat.

Lähteet

Kanadalaiset toimittajat
Kanadansuomalaiset henkilöt
Neuvostoliittolaiset toimittajat
Vuonna 1891 syntyneet
Kuolinvuosi tuntematon
Matti Virén

Matti Virén (s. 29. lokakuuta 1948 Karuna) on suomalainen taloustieteilijä ja Turun yliopiston taloustieteen emeritusprofessori. Virén on erikoistunut muun muassa finanssipolitiikan tutkimukseen. Hän on aiemmin työskennellyt tutkijana Sitrassa ja Elinkeinoelämän tutkimuslaitoksessa sekä tutkimusjohtajana Suomen Pankissa ja Valtion taloudellisessa tutkimuskeskuksessa. Virén on myös Helsingin yliopiston taloustieteen dosentti.

Virén on koulutukseltaan valtiotieteiden tohtori. Hän opiskeli taloustiedettä Chicagon yliopistossa ja väitteli tohtoriksi Helsingin yliopistosta vuonna 1982 väitösotsikolla Human Capital and Wage Differentials in a Dynamic Theory of the Firm. 

Virén on ollut perussuomalaisten eurovaaliehdokkaana vuoden 2019 vaaleissa. Hänen vaaliteemojaan olivat EU:n liittovaltiokehityksen pysäyttäminen, "tolkun saaminen ilmastohysteriaan" ja yrittäjyyden edistäminen. Virén sai vaaleissa 9 873 ääntä, muttei tullut valituksi. Hän on myös arvostellut tulonsiirtojen varassa elävien määrää ja toivonut veronalennuksia sekä menoleikkauksia.

Viren on Suomen Perusta -ajatuspajan hallituksen puheenjohtaja vuodesta 2022 alkaen.

Teokset

Lähteet

Aiheesta muualla
 Virénin blogi
 Matti Viren Turun yliopiston sivustolla

Suomalaiset taloustieteilijät
Suomalaiset professorit
Turun yliopiston professorit
Vuonna 1948 syntyneet
Elävät henkilöt
Bariumperoksidi

Bariumperoksidi (BaO2) on barium- ja peroksidi-ionien muodostama epäorgaaninen ioniyhdiste. Yhdistettä voidaan käyttää pyrotekniikassa sekä vetyperoksidin ja muiden epäorgaanisten peroksidien valmistamiseen.

Ominaisuudet
Huoneenlämpötilassa bariumperoksidi on valkoista tai harmahtavaa kiteistä ainetta. Yhdiste liukenee vain vähän veteen. Kidevedettömän bariumperoksidin lisäksi tunnetaan myös kidevedellinen oktahydraatti (BaO2·8H2O). Bariumperoksidi on muiden peroksidien tavoin voimakkaasti hapettava yhdiste ja voi sytyttää orgaanisia materiaaleja palamaan. Kuumennettaessa bariumperoksidia 800–810 °C:n lämpötilaan se hajoaa muodostaen happea ja bariumoksidia. Happoliuokset hajottavat bariumperoksidin muodostaen vetyperoksidia.  Bariumperoksidi ärsyttää silmiä, ihoa ja hengitysteitä.
BaO2 + 2 H+ → Ba2+ + H2O2

Valmistus ja käyttö
Bariumperoksidia voidaan valmistaa kuumentamalla bariumoksidia 500–550 °C:n lämpötilaan. Pienen määrän vesihöyryä on todettu katalysoivan reaktiota. Muita tapoja valmistaa yhdistettä ovat bariumkloridin tai -oksidin reaktio vetyperoksidiliuoksen kanssa tai bariumnitraatin ja natriumperoksidin välinen reaktio.
2 BaO + O2 → 2 BaO2

Aikaisemmin bariumperoksidia käytettiin huomattavia määriä vetyperoksidin valmistukseen. Rikkihappo reagoi bariumperoksidin kanssa muodostaen vetyperoksidia ja bariumsulfaattia, joka veteen liukenemattomana saostuu ja voidaan erottaa suodattamalla. Näin muodostui laimea vetyperoksidiliuos. Myös muita peroksideja voidaan valmistaa samankaltaisilla reaktioilla. Muita käyttökohteita ovat ilotulitteiden valmistus, orgaanisissa synteeseissä hapettimena ja valkaisuaineena.

Lähteet

Bariumyhdisteet
Oksidit
Luettelo Tallinnan julkisista taideteoksista ja muistomerkeistä

Luettelo Tallinnan julkisista taideteoksista ja muistomerkeistä kattaa Tallinnan pysyvästi julkisille paikoille asennetut taideteokset, veistokset ja muistomerkit. Teokset ovat luettelossa niiden suomenkielisten nimien mukaisessa aakkosjärjestyksessä. Lyhenne (ark.) tarkoittaa suurempien monumenttien suunnittelussa ollutta arkkitehtia.

Lähteet 

Eesti kaart jossa linnaosad, kaupunginosat

Viitteet

Aiheesta muualla 
MEMORY. Soviet monuments at the park of Maarjamäe Palace. Eesti ajaloomuuseum, Viron historiamuseo, 

Viron patsaat ja veistokset
Luettelot patsaista ja muistomerkeistä
Tallinna
Tallinnan patsaat
Itämeri-sitoumus

Itämeri-sitoumus on Baltic Sea Action Groupin (BSAG) viralliselta nimeltään Elävä Itämeri-säätiön työkalu Itämeren suojeluun. Sitoumus on teko tai prosessi, jolla on positiivinen vaikutus Itämereen ja jonka avulla eri toimijat voivat sitoutua edistämään Itämeren hyvinvointia omalla työllään. 
Itämeri-sitoumuksen tehneitä yrityksiä on tällä hetkellä yli 250 kappaletta. Näistä sitoumuksista noin 70 on tällä hetkellä aktiivisia ja noin 190 on suoritettu valmiiksi. Aktiivisia sitoumuksia on tällä hetkellä mm. seuraavilla organisaatioilla:  Alko, Altia, Apetit Carlson Wagonlit Travel,  Fazer, Gasum, Hankkija, Metsähallitus, MicroMedia, Pro Agria keskusten liitto, Sinebrychoff, ja  UPM-Kymmene.

BSAG seuraa kaikkien hyväksyttyjen sitoumusten edistymistä jatkuvasti. Sitoumuksia analysoidaan ja sitoumuksentekijöihin pidetään jatkuvasti yhteyttä. Tämän lisäksi BSAG raportoi vuosittain kaikkien sitoumusten edistymisestä. Sitoumuksentekijät päivittävät saavuttamiaan tuloksia tätä varten kehitetyssä verkkopalvelussa ja kertovat julkisesti, mitä he ovat tehneet tavoitteensa saavuttamiseksi. Kaikki sitoumukset ovat julkisia, joten kuka vain voi seurata yksittäisen tai kaikkien sitoumusten edistymistä.Valtaosa sitoumuksista on joko käynnissä olevia tai on jo saatu päätökseen. Muutama sitoumus on kuitenkin rauennut esteiden tai epäonnistumisten vuoksi. ​

Lähteet

Aiheesta muualla 
BSAG.fi 

Kansainväliset sopimukset
Itämeri
Nettimusiikki

Nettimusiikki on musiikkia, jota voidaan siirtää Internetistä laitteisiin, jotka tukevat valittua tiedostomuotoa. Näitä laitteita voivat olla esimerkiksi tietokone, MP3-soitin tai älypuhelin.

Kauppoja 
Katso artikkeli Nettimusiikkikaupat.

Nettimusiikkia ilmaiseksi 

Jotkut artistit sallivat kappaleidensa ilmaisjakelun nettisivustoillaan tai nettimusiikkikaupoissa, usein kuitenkin vain lyhyen, huonolaatuisen näytteen. Esimerkkinä, iTunesin avulla voit kuunnella lyhyen pätkän mistä tahansa kappaleesta ennen ostamista. 

TorrentFreakin tutkimusten mukaan 38% ruotsalaisista artisteista hyväksyvät kappaleiden nettilevityksen ja -lataamisen ja sanovat sen auttavan uran alkuvaiheessa. Ruotsin rock-yhtye Lamont on hyötynyt nettilevityksestä.

Myyntiennätyksiä

Yhdistynyt kuningaskunta 
Nettimusiikin myyntiä Britanniassa on mitannut Official Charts Company  vuodesta 2004, sisältäen pääasiassa Britannian singlelistan vuodesta 2005. Ladatuin kappale Britanniassa on "Happy" (Pharrell Williams) yli 1,8 miljoonalla latauksellaan.

Yhdysvallat 
Marraskuussa 2005, myydyin nettisingle yhdysvalloissa oli Gwen Stefanin "Hollaback Girl", jota myytiin yli miljoona kertaa, joten se  oli ensimmäinen kappale, joka sai platina-statuksen nettimyynnillään. Lady Gagan "Born this Way" merkittiin julkaisuviikon ladatuimmaksi naisartistin kappaleeksi  2011, rikkoen Taylor Swiftin kappaleen "Today Was a Fairytale" (2010) ennätyksen. Nykyinen ennätys on jälleen Swiftillä kappaleella"We Are Never Ever Getting Back Together"(2012), jota ladattiin 623,000 kertaa julkaisuviikollaan. Keshan single "Tik Tok"(2010) on kaikkien aikojen myydyin nettikappale (15 miljoonaa latausta). 

Vuonna 2009, Michael Jacksonista tuli ensimmäinen artisti jonka viikon nettimyynti ylitti miljoonan.

Japani 
Vuonna 2006, Recording Industry Association of Japan alkoi antaamaan sertifikaatteja nettimusiikista, keräämällä tietoja 2000-luvun alusta lähtien. Myydyin kappale on Fukushimalaisen lauluyhtyeen Greeeen kappale "Kiseki" (2008), jota oli ladattu neljä miljoonaa kertaa vuosina 2008–2015,

Etelä-Korea 
Etelä-Koreassa Gaon Digital Chart  on seurannut nettimyyntiä vuodesta 2009. Menestynein kappale heidän mukaansa on Busker Buskersin kappale "Cherry Blossom Ending" (2012), jota oli ladattu 5,9 miljoonaa kertaa vuosina 2012–2015.

Lähteet 

Äänentoistotekniikka
Virsitaulu

Virsitaulu on kirkon seinälle kiinnitetty taulu, johon ennen jumalanpalveluksen alkua merkitään niiden virsien numerot, jotka jumalanpalveluksen tai kirkollisen toimituksen aikana lauletaan. 

Taulun ansiosta kirkossakävijät voivat laittaa virsikirjan väliin kirjanmerkin paikoilleen etukäteen ja näin nopeuttaa laulun aloittamista. Virsinumerot voivat myös olla painettuina papereille, jotka annetaan kirkossakävijöille ennen  jumalanpalveluksen alkamista. Yleensä virsitaululle on merkitty kaikki jumalanpalveluksessa laulettavat virret säkeistöineen. Nykyään on kirkkoihin alkanut ilmestyä elektronisia virsitauluja, joihin heijastetaan kulloinkin vuorossa olevan virren numero, tai eri puolilla kirkkoa olevia näyttöjä, joille voidaan heijastaa luettelona kaikki virsien numerot.

Historia 

Virsitaulut tulivat käyttöön 1500-luvulla. Alun perin tavallinen käytäntö oli kirjoittaa virren alkusäkeet taululle, mutta 1700-luvun alussa virsikirjan virsien numeroiden kirjoittamisesta tuli yleisempää. Suomessa kirkkoihin tulivat ensimmäiset virsitaulut 1600-luvun lopulla tai 1700-luvun alussa. Vuoden 1701 virsikirjassa, ns. Vanhassa virsikirjassa, virret oli numeroitu ja sen seurauksena numerotaulut yleistyivät kirkoissa.

Ruotsi-Suomessa virsitaulu saatettiin varustaa lampeteilla, jotta virsien numerot olisi helpompaa nähdä. Virsitaulujen kehyksiä saatettiin koristella samalla urkujen julkisivun tapaisesti ja tauluja saattoivat kehystää trumpetit, harput tai huilut, soittimet jotka esiintyvät Raamatussa. Uusklassismin aikaan kirkkoihin voitiin hankkia kaksi virsitaulua symmetrian vaatimuksen mukaisesti.

Joissakin kirkoissa Ruotsissa ja Suomessa oli ns. lukkarinpenkki kirkon kuorissa tai kuoriaidan reunassa. Se oli koroke, jolla lukkari, veisuunjohtaja istui. Lukkarinpenkissä oli yleensä virsitaulu, jossa oli tilaa yhden virren numerolle, jonka lukkari laittoi näkyville taululle virren alkaessa.

Kuvia virsitauluista

Lähteet 

Kirkkoarkkitehtuuri
Jumalanpalvelukset
Tenth Dimension

Tenth Dimension on Blaze Bayleyn sooloprojektin Blazen toinen albumi vuodelta 2002. Se on konseptialbumi.

Kappaleet

Kokoonpano 
 Blaze Bayley ‎– laulu
 Rob Naylor ‎– basso
 John Slater ‎– kitara
 Jeff Singer ‎– rummut
 Steve Wray ‎– kitara

+

 Andy Sneap ‎– tuottaja, äänittäjä, miksaaja

Arvostelut 
 Metal Crypt: 
 Soundi:

Lähteet 

Blaze Bayleyn albumit
Vuoden 2002 albumit
Amfreville-la-Mi-Voie

Amfreville-la-Mi-Voie on kunta Ranskan pohjoisosassa. Se sijaitsee Seine-Maritimen departementissa ja Ylä-Normandian alueella.

Paikka 
Amfreville-la-Mi-Voiessa on kevyttä teollisuutta. Kaupunki sijaitsee Seinejoen lähellä, Rouenin eteläisellä esikaupunkialueella teiden D6015 ja D94 risteyksessä.

Väkiluku

Nähtävyydet 
 St. Remin kirkko, 1900-luvun alusta.
 Raatihuone (mairie), rakennettu vuonna 1884.
 Lacosten julkinen puisto.

Katso myös 
 Luettelo Seine-Maritimen kunnista

Lähteet 
 INSEE

Aiheesta muualla 
 Kunnan sivut (ranskaksi)
 Amfreville-la-Mi-Voie Quid-sivustolla (ranskaksi)

Seine-Maritimen kunnat
TV Globo

TV Globo tai vain Globo on brasilialainen televisiokanava, joka aloitti toimintansa vuonna 1965. TV Globo on yksi maailman suurimmista media-alan yhtiöistä. TV Globo omisti mm. Sotshin talviolympialaisten lähetysoikeudet Brasiliaan ja vastaa myös Rio de Janeiron kesäolympialaisten kansainvälisestä TV-signaalista.
Luettelo Tarton julkisista taideteoksista ja muistomerkeistä

Luettelo Tarton julkisista taideteoksista ja muistomerkeistä kattaa Tarton kaupungissa olevat pysyvästi julkisille paikoille sijoitetut taideteokset, veistokset ja muistomerkit. Teokset ovat luettelossa niiden suomenkielisten nimien mukaisessa aakkosjärjestyksessä.

Lähteet 
Tartu kaart, linnaosad, kaupunginosat

Viitteet 

Viron patsaat ja veistokset
Luettelot patsaista ja muistomerkeistä
Tartto